CELEX: 62008TN0342
Language: el
Date: 2008-08-18 00:00:00
Title: Υπόθεση T-342/08: Προσφυγή της 18ης Αυγούστου 2008 — Batchelor κατά Επιτροπής

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/41
            
         Προσφυγή της 18ης Αυγούστου 2008 — Batchelor κατά Επιτροπής
   (Υπόθεση T-342/08)
   (2008/C 272/82)
   Γλώσσα διαδικασίας: η αγγλική
   Διάδικοι
   
      Προσφεύγων: Edward William Batchelor (Βρυξέλλες, Βέλγιο) (εκπρόσωποι: F. Young, Solicitor, A. Barav, Barrister, και D. Reymond, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τη σιωπηρή απορριπτική απόφαση που θεωρείται, σύμφωνα με το άρθρο 8, παράγραφος 3, του κανονισμού περί της προσβάσεως του κοινού, ότι ελήφθη από την Επιτροπή στις 11 Ιουνίου 2008, τη ρητή απορριπτική απόφαση SG/E/3/HP/cr D(2008)5545, που εξέδωσε η Επιτροπή στις 3 Ιουλίου 2008, και τη ρητή απορριπτική απόφαση SG/E/3/EV/psi D(2008) 6636, που εξέδωσε η Επιτροπή στις 7 Αυγούστου 2008, σχετικά με αίτηση περί προσβάσεως σε έγγραφα που υποβλήθηκε βάσει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43),
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η παρούσα προσφυγή ακυρώσεως, βάσει του άρθρου 230, παράγραφος 4, [ΕΚ], ασκήθηκε κατά της σιωπηρής απορριπτικής απόφασης της Επιτροπής, της 11ης Ιουνίου 2008, και κατά των ρητών απορριπτικών αποφάσεων SG/E/3/HP/cr D(2008) 5545 της 3ης Ιουλίου 2008 και SG/E/3/EV/psi D(2008) 6636 της 7ης Αυγούστου 2008, που εκδόθηκαν βάσει του κανονισμού (ΕΚ) 1049/2001 (1) (στο εξής: κανονισμός περί της προσβάσεως του κοινού) με τις οποίες η Επιτροπή απέρριψε την αίτηση του προσφεύγοντος περί προσβάσεως σε έγγραφα που η Επιτροπή απέστειλε στις, και παρέλαβε από τις, βελγικές αρχές, όσον αφορά την κοινοποίηση μέτρων ληφθέντων βάσει του άρθρου 3α, παράγραφος 1, της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών (2), όπως τροποποιήθηκε με την οδηγία 97/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου (3).
   Ο προσφεύγων ισχυρίζεται ότι η παράλειψη της Επιτροπής να διατυπώσει επαρκή αιτιολογία για την άρνησή της να επιτρέψει την αιτηθείσα πρόσβαση στα έγγραφα ισοδυναμεί με παράβαση του άρθρου 253 ΕΚ και του άρθρου 8, παράγραφος 1, του κανονισμού περί προσβάσεως του κοινού και ότι, συνεπώς, η προσβαλλόμενη απόφαση είναι πλημμελής λόγω παραβάσεως ουσιώδους διαδικαστικού τύπου κατά την έννοια του άρθρου 230, παράγραφος 2, ΕΚ.
   Ο προσφεύγων ισχυρίζεται περαιτέρω ότι η Επιτροπή, στηριζόμενη εσφαλμένα στις εξαιρέσεις βάσει των οποίων επιτρέπεται η άρνηση προσβάσεως στα αιτηθέντα έγγραφα, παρέβη το άρθρο 255 ΕΚ και τα άρθρα 1, στοιχείο α', 2, παράγραφοι 1 και 3, 4, παράγραφοι 1 έως 6, του κανονισμού περί προσβάσεως του κοινού και ότι, κατά συνέπεια, η προσβαλλόμενη απόφαση είναι πλημμελής λόγω παραβάσεως της Συνθήκης και οποιουδήποτε κανόνα δικαίου σχετικού με την εφαρμογή της, κατά την έννοια του άρθρου 230, παράγραφος 2, ΕΚ.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
   
      (2)  ΕΕ 1989, L 298, σ. 23.
   
      (3)  ΕΕ 1997, L 202, σ. 60.